
Številka: 	67100-12/2023/3
Datum: 	21. 9. 2023 


Na podlagi šestega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu z 10. točko 74. člena in drugo alinejo 4. točke prvega odstavka 75. člena Zakona o športu (Uradni list RS št. 29/17, 21/18 – ZNOrg, 82/20 in 3/22 – ZDeb) ter  Pravilnikom o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21 in 74/23) je Vlada Republike Slovenije na 70. redni seji dne 21. 9. 2023 pod točko 4B sprejela naslednji


S K L E P :


1. [bookmark: _Hlk144723807][bookmark: _Hlk144726297]Vlada Republike Slovenije je dala Smučarski zvezi Slovenije soglasje za vložitev kandidature pri Mednarodni smučarski zvezi (FIS) za organizacijo FIS Svetovnega prvenstva v smučarskih poletih Planica 2028. 

2. Smučarska zveza Slovenije je dolžna ministrstvo, pristojno za šport, najpozneje do 
15. novembra v letu pred prireditvijo obvestiti o tem, ali je pri Mednarodni smučarski zvezi pridobila pravice za organizacijo prireditve iz prejšnje točke. Hkrati z obvestilom je Smučarska zveza Slovenije dolžna ministrstvu, pristojnemu za šport, predložiti tudi končno študijo o organizaciji in financiranju prireditve iz prejšnje točke. 

3. [bookmark: _GoBack]Organizacija svetovnega prvenstva iz 1. točke tega sklepa se sofinancira skladno z letnim programom športa v Republiki Sloveniji in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21 in 74/23). 



Barbara Kolenko Helbl
generalna sekretarka



Prejmejo:
· Smučarska zveza Slovenije
· Ministrstvo za gospodarstvo, turizem in šport
· Ministrstvo za finance
· Služba Vlade Republike Slovenije za zakonodajo
· Urad Vlade Republike Slovenije za komuniciranje

